 Mashindano hayo yataanza leo hadi mwishoni mwa mwezi huu na kushirikisha timu kadhaa kutoka sehemu mbalimbali duniani.Akizungumza na gazeti hili, Abdallah alisema watajitahidi kutumia mbinu walizofundishwa na kocha wao, kwa ajili ya kuwakilisha vizuri.“Tumejifunza mambo mengi na tuna uzoefu wa kutosha katika kuhakikisha tunapambana na ikiwezekana kurudi na kombe nyumbani,” alisema na kuongeza kuwa mechi yao ya ufunguzi inatarajia kucheza na Nigeria.Timu hiyo iliweka kambi Uingereza kwa ajili ya maandalizi ya michuano hiyo na pia ili kuzoea hali ya hewa kwa kuwa huko ni karibu na sehemu mashindano yanakofanyika.Alisema kikosi cha timu hiyo kinaundwa na wachezaji 14 na wamekuwa wakifanya mazoezi asubuhi na jioni.